ตร.สอบเครียดศุลกากรโยงคดีงาช้างหาย40ล้าน
3ข้าราชการศุลกากร ที่ถูกหมายเรียกจาก สน.ราชาเทวะ เข้าให้ปากคำดคีงาช้างของกลางหายจากโกดังกรมศุลกากร ด่านสุวรรณภูมิแล้ว &nbsp;รายงานข่าวจากจังหวัดสมุทรปราการ เปิดเผยว่า&nbsp; ผู้ถูกกล่าวหาคดีงาช้างของกลางหายไปจากโกดังเก็บของกรมศุลกากร ด่านท่าอากาศยานสุวรรณภูมิได้ทยอยเข้าให้ปากคำต่อพนักงานสอบสวนสน.ราชาเทวะ จังหวัดสมุทรปราการแล้วในวันนี้ โดยผู้ถูกกล่าวหาเป็นข้าราชการระดับ 6 ของกรมศุลกากร จำนวน 2 คน และลูกจ้างประจำทำหน้าที่ขับรถยนต์อีก 1 คน &nbsp;รายงานข่าวระบุว่า ผู้ต้องหาทั้ง 3 คน ได้นำทนายมาร่วมให้ปากคำด้วย ขณะที่ทางพนักงานสอบสวนได้นำผู้ถูกกล่าวหาตามหมายเรียกทั้ง 3 คน เข้าห้องสอบสวนภายในสน.อย่างมิดชิด จนสื่อมวลชนที่ติดตามทำข่าวไม่สามารถสังเกตการณ์ได้&nbsp;มีรายงานข่าวด้วยว่า ก่อนหน้านี้ทางเจ้าหน้าที่สอบสวนสน.ราชาเทวะ ได้จับกุมชิปปิ้งหรือนายหน้าที่เกี่ยวข้องกับการเข้า-ออกสินค้า ที่ด่านท่าอากาศยานสุวรรณภูมิไปแล้ว 1 ราย และอยู่ระหว่างการสอบสวนถึงเครือข่ายแกงค์มิจฉาชีพที่ขโมยของกลางในโกดังออกไปอย่างอุกอาจ&nbsp;อย่างไรก็ตาม นายประสงค์ พูนธเนศ อธิบดีกรมศุลกากร ยังเชื่อว่างาช้างที่หายไปมูลค่ากว่า 40 ล้านบาทดังกล่าว จะ
4 ก.พ. 2554

3ข้าราชการศุลกากร ที่ถูกหมายเรียกจาก สน.ราชาเทวะ เข้าให้ปากคำดคีงาช้างของกลางหายจากโกดังกรมศุลกากร ด่านสุวรรณภูมิแล้ว  รายงานข่าวจากจังหวัดสมุทรปราการ เปิดเผยว่า  ผู้ถูกกล่าวหาคดีงาช้างของกลางหายไปจากโกดังเก็บของกรมศุลกากร ด่านท่าอากาศยานสุวรรณภูมิได้ทยอยเข้าให้ปากคำต่อพนักงานสอบสวนสน.ราชาเทวะ จังหวัดสมุทรปราการแล้วในวันนี้ โดยผู้ถูกกล่าวหาเป็นข้าราชการระดับ 6 ของกรมศุลกากร จำนวน 2 คน และลูกจ้างประจำทำหน้าที่ขับรถยนต์อีก 1 คน  รายงานข่าวระบุว่า ผู้ต้องหาทั้ง 3 คน ได้นำทนายมาร่วมให้ปากคำด้วย ขณะที่ทางพนักงานสอบสวนได้นำผู้ถูกกล่าวหาตามหมายเรียกทั้ง 3 คน เข้าห้องสอบสวนภายในสน.อย่างมิดชิด จนสื่อมวลชนที่ติดตามทำข่าวไม่สามารถสังเกตการณ์ได้ มีรายงานข่าวด้วยว่า ก่อนหน้านี้ทางเจ้าหน้าที่สอบสวนสน.ราชาเทวะ ได้จับกุมชิปปิ้งหรือนายหน้าที่เกี่ยวข้องกับการเข้า-ออกสินค้า ที่ด่านท่าอากาศยานสุวรรณภูมิไปแล้ว 1 ราย และอยู่ระหว่างการสอบสวนถึงเครือข่ายแกงค์มิจฉาชีพที่ขโมยของกลางในโกดังออกไปอย่างอุกอาจ อย่างไรก็ตาม นายประสงค์ พูนธเนศ อธิบดีกรมศุลกากร ยังเชื่อว่างาช้างที่หายไปมูลค่ากว่า 40 ล้านบาทดังกล่าว จะสามารถติดตามคืนมาได้ แต่บางกระแสข่าวยืนยันว่า งาช้างได้ถูกส่งมอบออกไปตามออเดอร์หรือใบสั่งจองของบรรดาพ่อค้า ผู้มีอำนาจ และนักสะสมในพื้นที่ 4 จังหวัดภาคกลางแล้ว